CELEX: 32016D0318
Language: da
Date: 2016-03-04 00:00:00
Title: Rådets afgørelse (FUSP) 2016/318 af 4. marts 2016 om ændring af afgørelse 2014/119/FUSP om restriktive foranstaltninger over for visse personer, enheder og organer på baggrund af situationen i Ukraine

5.3.2016   
            
            
               DA
            
            
               Den Europæiske Unions Tidende
            
            
               L 60/76
            
         RÅDETS AFGØRELSE (FUSP) 2016/318
   af 4. marts 2016
   om ændring af afgørelse 2014/119/FUSP om restriktive foranstaltninger over for visse personer, enheder og organer på baggrund af situationen i Ukraine
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 29,
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:
   
               (1)
            
            
               Rådet vedtog den 5. marts 2014 afgørelse 2014/119/FUSP (1).
            
         
               (2)
            
            
               Rådet vedtog den 5. marts 2015 afgørelse (FUSP) 2015/364 (2), som fastsatte, at de restriktive foranstaltninger i afgørelse 2014/119/FUSP skulle finde anvendelse indtil den 6. marts 2016 for så vidt angår 14 personer og indtil den 6. juni 2015 for så vidt angår fire personer.
            
         
               (3)
            
            
               Rådet vedtog den 5. juni 2015 afgørelse (FUSP) 2015/876 (3), som blandt andet fastsatte, at med hensyn til to af disse fire personer skulle anvendelsen af de restriktive foranstaltninger forlænges indtil den 6. marts 2016 og med hensyn til en af disse personer indtil den 6. oktober 2015. Rådet vedtog den 5. oktober 2015 afgørelse (FUSP) 2015/1781 (4), som fastsatte, at med hensyn den pågældende person skulle anvendelsen af de restriktive foranstaltninger forlænges indtil den 6. marts 2016.
            
         
               (4)
            
            
               De restriktive foranstaltninger i afgørelse 2014/119/FUSP finder anvendelse indtil den 6. marts 2016 med hensyn til alle personer. På grundlag af en gennemgang af nævnte afgørelse bør anvendelsen af de nævnte restriktive foranstaltninger forlænges indtil den 6. marts 2017 for så vidt angår 16 personer, oplysningerne om én person bør udgå, og begrundelsen vedrørende tre personer bør ajourføres.
            
         
               (5)
            
            
               Afgørelse 2014/119/FUSP bør derfor ændres i overensstemmelse hermed —
            
         VEDTAGET DENNE AFGØRELSE:
   Artikel 1
   Afgørelse 2014/119/FUSP ændres således:
   
               1)
            
            
               Artikel 5, stk. 2, affattes således:
               »Denne afgørelse anvendes indtil den 6. marts 2017.«
            
         
               2)
            
            
               Bilaget ændres som anført i bilaget til nærværende afgørelse.
            
         Artikel 2
   Denne forordning træder i kraft dagen efter offentliggørelsen i Den Europæiske Unions Tidende.
   
      Udfærdiget i Bruxelles, den 4. marts 2016.
      
         
            På Rådets vegne
         
         S.A.M. DIJKSMA
         
            Formand
         
      
   
   
      (1)  Rådets afgørelse 2014/119/FUSP af 5. marts 2014 om restriktive foranstaltninger over for visse personer, enheder og organer på baggrund af situationen i Ukraine (EUT L 66 af 6.3.2014, s. 26).
   
      (2)  Rådets afgørelse (FUSP) 2015/364 af 5. marts 2015 om ændring af afgørelse 2014/119/FUSP om restriktive foranstaltninger over for visse personer, enheder og organer på baggrund af situationen i Ukraine (EUT L 62 af 6.3.2015, s. 25).
   
      (3)  Rådets afgørelse (FUSP) 2015/876 af 5. juni 2015 om ændring af afgørelse 2014/119/FUSP om restriktive foranstaltninger over for visse personer, enheder og organer på baggrund af situationen i Ukraine (EUT L 142 af 6.6.2015, s. 30).
   
      (4)  Rådets afgørelse (FUSP) 2015/1781 af 5. oktober 2015 om ændring af afgørelse 2014/119/FUSP om restriktive foranstaltninger over for visse personer, enheder og organer på baggrund af situationen i Ukraine (EUT L 259 af 6.10.2015, s. 23).
   
      BILAG
      
                  I.
               
               
                  I bilaget til afgørelse 2014/119/FUSP udgår oplysningerne om følgende person:
                  
                              »14.
                           
                           
                              Raisa Vasylivna Bohatyriova«
                           
                        
            
                  II.
               
               
                  Oplysningerne om følgende personer i bilaget til afgørelse 2014/119/FUSP affattes således:
                  
                               
                           
                           
                              Navn
                           
                           
                              Identificerende oplysninger
                           
                           
                              Begrundelse
                           
                           
                              Dato for opførelse
                           
                        
                              »2.
                           
                           
                              Vitalii Yuriyovych Zakharchenko
                              (Вiталiй Юрiйович Захарченко),
                              Vitaliy Yurievich Zakharchenko
                              (Виталий Юрьевич Захарченко)
                           
                           
                              Født den 20. januar 1963 i Kostiantynivka (Donetsk oblast), tidligere indenrigsminister.
                           
                           
                              Person, som de ukrainske myndigheder har gjort til genstand for en straffesag for uretmæssig tilegnelse af offentlige midler eller aktiver og for som indehaver af offentligt hverv at misbruge offentligt embede med henblik på at skaffe sig selv eller en tredjemand en uberettiget fordel og derved forårsage tab for ukrainske offentlige midler eller aktiver.
                           
                           
                              6.3.2014
                           
                        
                              4.
                           
                           
                              Olena Leonidivna Lukash
                              (Олена Леонiдiвна Лукаш),
                              Elena Leonidovna Lukash
                              (Елена Леонидовна Лукаш)
                           
                           
                              Født den 12. november 1976 i Rîbnița (Moldova), tidligere justitsminister.
                           
                           
                              Person, som de ukrainske myndigheder har gjort til genstand for en straffesag for medvirken til uretmæssig tilegnelse af offentlige midler eller aktiver og for som indehaver af offentligt hverv at misbruge offentligt embede med henblik på at skaffe sig selv eller en tredjemand en uberettiget fordel og derved forårsage tab for ukrainske offentlige midler eller aktiver.
                           
                           
                              6.3.2014
                           
                        
                              13.
                           
                           
                              Dmytro Volodymyrovych Tabachnyk
                              (Дмитро Володимирович Табачник)
                           
                           
                              Født den 28. november 1963 i Kiev, tidligere uddannelses- og videnskabsminister.
                           
                           
                              Person, som de ukrainske myndigheder har gjort til genstand for en straffesag for medvirken til uretmæssig tilegnelse af offentlige midler eller aktiver.
                           
                           
                              6.3.2014«